ช็อปปิ้ง
กลายเป็นประเพณีไปแล้ว ที่ธนาคารกรุงเทพเจียดพื้นที่จัดงาน &#8220;บัวหลวงเอสเอ็มอีแฟร์ 2558&#8221; นำเอาสินค้าคุณภาพราคาพิเศษจากโรงงานผู้ประกอบการสมาชิกชมรมบัวหลวงเอสเอ็มอีมาขายระบายสต๊อกส่งท้ายปีเก่า
21 ธ.ค. 2558

กลายเป็นประเพณีไปแล้ว ที่ธนาคารกรุงเทพเจียดพื้นที่จัดงาน “บัวหลวงเอสเอ็มอีแฟร์ 2558” นำเอาสินค้าคุณภาพราคาพิเศษจากโรงงานผู้ประกอบการสมาชิกชมรมบัวหลวงเอสเอ็มอีมาขายระบายสต๊อกส่งท้ายปีเก่า
ปีนี้งานจัดเมื่อวันที่ 18 ธ.ค.ที่ผ่านมา แต่เป็นปีพิเศษที่บิ๊กบอส ชาตรี โสภณพนิช ประธานกรรมการ ธนาคารกรุงเทพ มาเดินช็อปปิ้งกับเขาด้วย โดยมีเจ้าสัวน้อยโทนี่ ชาติศิริ โสภณพนิช กรรมการผู้จัดการแบงก์ มาเป็นเน (วิเกเตอร์)
บอสเดินชมสินค้าไปก็ทักทายลูกค้าไป ทำให้ลูกค้าตามถ่ายภาพกันใหญ่ เพราะไม่บ่อยที่บอสจะปรากฏตัวต่อสาธารณชน พอถึงบูธไอศกรีม “แอมเพอร์แซนด์” เจ้าของร้านตักไอศกรีมส่งให้ชิม โดยมีคุณโทนี่ยืนบรรยายสรรพคุณของลูกค้าว่า เป็นร้านไอศกรีมโฮมเมดแบรนด์ไทยที่กำลังมาแรง เพราะเจ้าของร้านคิดสูตรไอศกรีมใหม่ๆ ตลอดเวลา และใช้นวัตกรรมใหม่ในการผลิตด้วย ได้ไอศกรีมที่อร่อยขายดี จนตอนนี้ต้องเร่งขยายกิจการ
ไอศกรีมก็อร่อย เจ้าของร้านก็น่ารัก วันนั้นบอสชาตรีแวะร้านไหน ร้านนั้นขายดิบขายดี ขอบอก